۲۰۱۱-جی ایلده قتله یئتیریلهن لیوییانین سابیق لیدری معمر قدافینین اؤلوموندن سونرا ۱۶۸ میلیارد دوللار واریداتی قالدیغی ادعا ائدیلیر. حتی آمئریکانین عایدیاتی اورگانلاری گویا همین پوللاری لیوییا خالقینا قایتارماق مقصدیله اوزونموددتلی آراشدیرمالار آپاریبلار. بمت-نین قانونلارینا گؤره، قتله یئتیریلهن دیکتاتورلارا عایید ثروت اوندان سونراکی حاکمیته تحویل وئریلمهلیدیر. اودور کی، ۲۰۱۱-جی ایلده قذافی رئژیمینین سقوطوندان سونرا لیوییادا قورولان کئچید حکومتی باشدا آمئریکا و اینگیلتره اولماقلا بیر چوخ اؤلکهلره بونونلا باغلی سورغو گؤندریب.
آخار. آذ مودراتور. آذ-آ ایستینادا خبر وئریر کی، حکومتین احتیماللارینا گؤره، قذافینین بو مبلغدهکی میلیاردلاری آشاغیداکی خاریجی اؤلکهلره داشینیب:
آمئریکا- ۳۱ میلیارد دوللار؛
فرانسا -۱۷ میلیارد دوللار؛
اینگیلتره - ۱۳ میلیارد دوللار؛
ایسوئچره - ۱۲ میلیارد دوللار؛
ایتالییا - ۱۱ میلیارد دوللار؛
هوللاندییا و کانادا - هر ایکیسینده ۸ میلیارد دوللار؛
آلمانییا -۷ میلیارد دوللار؛
آوسترالییا و دوبای – هر ایکیسینده ۵ میلیارد دوللار.
قید ائدک کی، لیوییانین یئنی حکومتی آشکار ائدیلن و دوندورولان وسایتلردن هئچ بیرینی بو واختا قدر گئری آلا بیلمهییب.
azb_Arab azb_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab azb_Arab